Peaminister võiks olla tänulik, sest see artikkel näitas, et mitte midagi tehes euro kriteeriume täita pole võimalik. 2009. aastal seda teadmist ka kasutati kui võeti maksimaalsed dividendid kõikidelt riigi osalusega ettevõtetelt ning tõsteti kahenädalase etteteatamisega käibemaksu. Küll aga ma eksisin seoses euroga aastapäevad tagasi Kuku raadio  otseeetris. Ma ei uskunud, et me kolmeprotsendilisse eelarvedefitsiidi raamidesse mahume. Seepärast, et ma ei uskunud, et valitsus võtab riigi osalusega firmad rahast tühjaks ja niiviisi eelarve tulusid ühekordselt suurendab.